รดมยศ สุดยอด คว้าทองซีเกมส์ ไทยซิว 8 ทอง รั้งที่ 3
การแข่งขันมหกรรมกีฬา ซีเกมส์ ครั้งที่ 28 ที่ประเทศสิงคโปร์ วันที่ 6 มิ.ย. การแข่งขันว่ายน้ำ ที่โอซีบีซี อควาติก เซ็นเตอร์ วันนี้ชิงชัยกัน 6 เหรียญทอง ซึ่งผลปรากฏว่าในวันนี้นักว่ายน้ำของไทยทำผลงานเก็บไป 1 เหรียญทอง 3 เหรียญเงิน 1 เหรียญทองแดง,ในการแข่งขันว่ายน้ำท่ากบ 200 เมตร ชาย รอบชิงชนะเลิศ รดมยศ มาตเจือ ฉลามหนุ่มของไทย ทำผลงานเหนือชั้นแตะขอบสระมาเป็นอันดับที่ 1 ด้วยเวลา 2 นาที 14.83 วินาที ทิ้งห่าง เชียน ยิน ลิโอเนล คู และ ชอน คริสโตเฟอร์ เอ ฮอง 2 นักกีฬาเจ้าถิ่น ที่ 1.83 วินาที และ 2.16 วินาที ตามลำดับ คว้าเหรียญทองไปครอง,ด้านการแข่งขันว่ายน้ำเดี่ยวผสม 400 เมตร หญิง เพียงขวัญ ปะวะโพตะโก ก็จัดการคว้าเหรียญเงินไปครอง หลังแตะขอบสระเป็นอันดับที่ 2 ด้วยเวลา 4 นาที 52.63 วินาที ตามหลัง เวียน เหงียน ธิ อันห์ จากเวียดนาม 9.75 วินาที ส่วนเหรียญทองแดงตกเป็นของ กวาห์ จิง วิน ของสิงคโปร์,การแข่งขันฟรีสไตล์ 800 เมตร หญิง สองนักกีฬาของไทยก็สามารถคว้าเหรียญรางวัลมาครองได้ โดย เอมมิกา หิมะทองคำ คว้าเหรียญเงินมาครองด้วยเวลา 8 นาที 52.99 วินาที ส่วนเหรียญทองแดง เป็นของ เบญจพร ศรีพนมธร ทำเวลาไป 8 นาที 56.39 วินาที,ส่วน ผลัดฟรีสไตล์ 4x100 ม. ทีมหญิง ประกอบด้วย ณัชฐานันตร์ จันทร์กระจ่าง, เบญจพร ศรีพนม, เจนจิรา ศรีสอาด และ กรกาญจนา สะเพียรชัย ก็ผลึกกำลังกันคว้าเหรียญเงินด้วยเวลา 3 นาที 49.62 วินาที ขณะที่เหรียญทองเป็นของ สิงคโปร์ ด้วยเวลา 3 นาที 46.60 วินาที ส่วนเหรียญทองแดง เป็นของ อินโดนีเซีย ด้วยเวลา 3 นาที 53.18 วินาที,ด้านการแข่งขันฟรีสไตล์ 200 เมตร ชาย ธนกฤต กิตติยะ ได้อันดับที่ 6 ทำเวลาไป 1 นาที 53.23 วินาที ในประเภท กรรเชียง 100 เมตร ชาย กศิภัทร ช่อกระถิน ได้อันดับที่ 6 ทำเวลาไป 57.48 วินาที,ขณะที่การแข่งขันยูโด ที่เอ็กซ์โป ฮอลล์ 2 วันนี้ ชิงกัน 5 เหรียญทอง ในรอบชิงชนะเลิศ มีจอมทุ่มไทย ผ่านเข้าชิงเหรียญทอง 3 รุ่น โดยรุ่น 73 กก. ชาย มาซายูกิ เทราดะ จอมทุ่มไทยเชื้อสายญี่ปุ่น ทุ่มอิปโป้งเอาชนะ อิคซาน อปริยาดี จากอินโดนีเซีย คว้าเหรียญทองแรกให้ทีมยูโดไทยได้สำเร็จ,ส่วนรุ่น 66 กก.ชาย ศราวุฒิ เพ็ชรสิงห์ ถูก โมชาหมัด ซายฟู ราฮาร์โย จากอินโดนีเซีย จับทุ่มอิปโป้ง จึงได้แค่เหรียญเงิน, รุ่น 81 กก.ชาย นพชัย คชรัตน์ แพ้ให้กับ เจอราร์ด คริสโตเฟอร์ จากอินโดนีเซีย ได้เพียงแค่เหรียญเงินเช่นกัน,รุ่น 52 กก.หญิง กชกร วรสีหะ เข้ารอบชิงเหรียญทองแดง เอาชนะอิปโป้ง อินตาน นูร์ ฮายาติ มหาธีร์ จากมาเลเซีย คว้าเหรียญทองแดงไปครอง และรุ่น 57 กก. หญิง ฐิตาภา จันทร์สุกปลั่ง เข้ารอบชิงเหรียญทองแดง แพ้ เหงียน ธิ ทานห์ ทราม จากเวียดนาม ชวดเหรียญทองแดงไปอย่างน่าเสียดาย,ด้านการแข่งขัน เปตอง ประเภทชู้ตติ้งชายเดี่ยว รอบชิงชนะเลิศ ผลปรากฏว่า  ธนากร สังข์แก้ว อดีตแชมป์เยาวชนโลก พบกับ ซอค จันมีน ดีกรีแชมป์โลก จากกัมพูชา ผลปรากฎว่า ธนากร เอาชนะไปได้ 42-37 คะแนน คว้าเหรียญทองแรกให้กับทีมเปตองไทยได้สำเร็จ,ในการแข่งขัน ยิมนาสติก ที่ บิชาน สปอร์ต ฮอลล์ วันนี้ ชิงกัน 1 เหรียญทอง ในประเภททีมชาย ผลปรากฏว่า ราชวัตร แก้วปัญญา, โรเบิร์ต ทีเกรียงคำ, วีณา โชคเผ่าอำไพ, จามร พรหมณี, ทิษณุพรรณ วิเชียรประดิษฐ์ และ รัฐศาสตร์ กาณบูรณ์ ช่วยกันวาดลวดลายคว้าคะแนนไป 318.150 คะแนน ได้เหรียญเงินไปครอง ขณะที่เหรียญทองเป็นของ เวียดนาม และเหรียญทองแดง เป็นของ สิงคโปร์,ส่วนอีกหนึ่งกีฬาที่เป็นความหวังของไทยอย่าง มวยสากล สมัครเล่น ที่ สนามเอ็กโปร์ ฮอลล์ 1 ซึ่งในวันนี้เป็นการดวลกันในรอบคัดเลือก ผลปรากฏว่า ทัพกำปั้นไทยพาเหรดเข้ารอบกันไปเกือบหมด,ในฝ่ายหญิง รุ่นไลท์ ฟลายเวท รุ่น 45-48 กิโลกรัม จุฑามาศ รักสัตย์ เอาชนะ นัลลี นัลลี จาก เมียนมาร์ 3-0 เสียง 39-37, 39-37 และ 39-37 ผ่านเข้าไปพบ ธิ น็อค อันห์ จากเวียดนาม ในรอบตัดเชือก,ขณะที่รุ่นฟลายเวท 48-51 กิโลกรัม โสภิดา สะทุมรัมย์ ชนะ เนียง ฮนิน โมห์ จากเมียนมาร์ 3-0 เสียงเช่นกัน 39-35, 39-35 และ 39-34 ลิ่วไปพบ ไอริช แม็กโน จากฟิลิปปินส์ ส่วนรุ่นเฟเธอร์เวท 54-57 กิโลกรัม ทัศมาลี ทองจันทร์ ต้อน สเล ครัช จากกัมพูชา ขาด 3-0 เสียงเช่นกัน 40-34, 40-33 และ 40-34,อย่างไรก็ตาม ในรุ่นแบนตันเวท หญิง 51-54 กิโลกรัม เปี่ยมวิไล เล่าเปี่ยม ไม่สามารถฝ่าความแข็งแกร่งของ ลี ธิ บัง จากเวียดนาม พ่ายไป 0-3 เสียง 36-40, 38-38 และ 38-38,ฝั่งชายรุ่น ฟลายเวท 49-52 กิโลกรัม ฉัตรชัย บุตรดี แชมป์เก่า โชว์ฟอร์มสวย ไล่ต้อน จูลิโอ เบรีย จาก อินโดนีเซีย จนชนะไปขาดลอยหลังครบ 3 ยก 3-0 เสียงผ่านเข้าไปพบ เอียน คลาร์ก บัวติสตา จากฟิลิปปินส์ ส่วนในรุ่นแบนตัมเวท 52-56 กิโลกรัม ธเนศ องค์จันต๊ะ ไล่อัด ราฟลีย์ ลันกี จาก อินโดนีเซีย จนร่วงไปให้กรรมการนับในยก 2 ก่อนชนะคะแนน 3-0 เสียง,ด้านการแข่งขัน กรีฑา ที่ในวันนี้ชิง 2 เหรียญทอง โดยมีนักกีฬาของไทย ลงแข่งในประเภทเดินทน 20 กิโลเมตร ชาย ผลปรากฏว่า กิตติพงษ์ จอนดวง ของไทย แข่งไม่จบ ส่วนเหรียญทองตกเป็นของนักกีฬาจากอินโดนีเซีย ทำเวลาไป 1 ชั่วโมง 34 นาที 23 วินาที เหรียญเงิน เป็นของ เวียดนาม ตามหลัง 4 นาที 15 วินาที และเหรียญทองแดงเป็นของ มาเลเซีย ตามหลังผู้นำ 6 นาที 34 วินาที,ส่วนการแข่งขันขี่ม้า ที่ สิงคโปร์ เทิร์ฟ คลับ ไรดิง เซนเตอร์ ซึ่งมีการชิงเหรียญทองกันในศิลปะการบังคับม้า ประเภททีม ผลปรากฏว่ากลายเป็นทีมนักกีฬาจากอินโดนีเซีย ที่คว้าเหรียญทอง ไปครอง ส่วนเหรียญเงิน และ เหรียญทองแดง เป็นของ สิงคโปร์ และ มาเลเซีย ตามลำดับ,การแข่งขันฮอคกี้ ที่ เซงคัง ฮอคกี้ สเตเดียม ซึ่งไทยลงแข่งทั้งในประเภมทีมชาย และทีมหญิง ซึ่งผลปรากฏว่า ทีมชายไทย พ่ายให้กับ มาเลเซีย ไป 0-3 (0-2,0-1) ขณะที่ ทีมหญิง เอาชนะ อินโดนีเซีย 9-0 (4-0,5-0),การแข่งขัน รักบี้ 7 คน ที่ ชัวชู คัง สเตเดียม ประเภททีมชาย ไทย ทำผลงานได้น่าผิดหวัง โดยเกมแรก แพ้ให้กับ ฟิลิปปินส์ 10-24 ก่อนจะไปแพ้ มาเลเซีย 7-29 และปิดท้ายด้วยการชนะ ลาว 57-0 ขณะที่ทีมหญิง แมตช์แรกเอาชนะสิงคโปร์ ไป 31-5 ต่อด้วยการเอาชนะ ฟิลิปปินส์ 36-0  ,ซอฟท์บอลที่สนาม คัลลัง ซอฟท์บอล ฟิลด์ ประเภททีมชาย ไทย แพ้ อินโดนีเซีย 1-2 ก่อนจะแพ้ ฟิลิปปินส์ 8-1 ขณะที่ ในประเภททีมหญิง ไทย แพ้ อินโดนีเซีย 9-10,ด้านการแข่งขันเทเบิ้ลเทนนิส ณ สนามสิงคโปร์ สเตเดียม เป็นการแข่งขันในประเภททีม ฝั่งทีมชายที่อยู่ในกลุ่ม บี เปิดฉากสวย เอาชนะ อินโดนีเซีย ไป 3-0 (3-0,3-0,3-1) ก่อนจะไปแพ้ เวียดนาม 1-3 (3-1,0-3,0-3,2-3) ขณะที่ ทีมหญิง กลุ่มบี ไทย ชนะ อินโดนีเซีย 3-0 (3-0,3-0,3-1) ก่อนจะแพ้ มาเลเซีย 0-3 (0-3,0-3,0-3),ขณะที่การแข่งขัน เทนนิส ประเภททีมหญิง ไทย เอาชนะ สิงคโปร์ ไป 3-0,สรุปการแข่งขันซีเกมส์ในวันนี้ ไทยเก็บเพิ่มได้อีก 8 ทอง 11 เงิน และ 7 ทองแดง, ,สำหรับอันดับเหรียญรางวัลของวันที่ 6 มิถุนายน,อันดับ 1 สิงคโปร์ 17 เหรียญทอง 11 เหรียญเงิน 17 เหรียญทองแดง,อันดับ 2 เวียดนาม 13 เหรียญทอง 3 เหรียญเงิน 11 เหรียญทองแดง,อันดับ 3 ไทย 10 เหรียญทอง 14 เหรียญเงิน 14 เหรียญทองแดง
รดมยศ มาตเจือ ฉลามหนุ่มของไทย ทำผลงานเหนือชั้น แตะขอบสระมาเป็นอันดับ 1 คว้าเหรียญทองว่ายน้ำท่ากบ 200 เมตรชาย กีฬาซีเกมส์ ครั้งที่ 28 วันที่ 3 ซึ่งทัพนักกีฬาไทยคว้ามาได้ 8 เหรียญทอง
ซีเกมส์ ครั้งที่ 28,สิงคโปร์,รดมยศ มาตเจือ,ไทย,ว่ายน้ำ,มาซายูกิ เทราดะ,ธนากร สังข์แก้ว,ข่าวกีฬา,ข่าว,ไทยรัฐออนไลน์